PATVIRTINTA

Mažeikių r. Viekšnių lopšelio-darželio ,,Liepaitė“

direktoriaus 2020 m. vasario 3 d. įsakymu Nr. V1-16

# AUKLĖTOJO PADĖJĖJO PAREIGYBĖS APRAŠYMAS

**I SKYRIUS**

**PAREIGYBĖ**

1. Mažeikių r. Viekšnių lopšelio-darželio ,,Liepaitė“ auklėtojo padėjėjo pareigybė yra priskiriama kvalifikuotų darbuotojų grupei.
2. Pareigybės lygis – C.

**II SKYRIUS**

**SPECIALŪS REIKALAVIMAI AUKLĖTOJO PADĖJĖJUI**

1. Auklėtojo padėjėjas turi atitikti šiuos specialiuosius reikalavimus:
   1. būtinas ne žemesnis kaip vidurinis išsilavinimas ir (ar) įgyta profesinė kvalifikacija;
   2. turi galiojančią sveikatos medicininio patikrinimo pažymą, kuri leidžia atlikti tą darbą;
   3. būti susipažinęs su darbuotojų saugos ir sveikatos, priešgaisrinės saugos instrukcijomis;
   4. išmanyti sanitarinių higieninių reikalavimų vykdymą lopšelyje-darželyje;
   5. būti susipažinęs su darbo tvarkos taisyklėmis.

**III SKYRIUS**

**AUKLĖTOJO PADĖJĖJO FUNKCIJOS**

1. Auklėtojo padėjėjas vykdo šias funkcijas:

4.1. palaiko pavyzdingą švarą ir tvarką jam paskirtose patalpose;

4.2. tinkamai organizuoja vaikų maitinimą, prisilaikant gerosios higienos praktikos reikalavimų (rankų plovimas, tinkama apranga, švarūs indai, saugus maisto parsinešimas ir išdavimas, reikiamos maisto temperatūros palaikymas, maisto išdavimo grafiko laikymasis);

4.3. naudoja tik tas plovimo, valymo ir dezinfekavimo priemones, kurios naudojamos pagal paskirtį gamintojo nurodytomis sąlygomis, kurios įtrauktos į leidžiamų vartoti priemonių sąrašą, patvirtintą Lietuvos Respublikos sveikatos apsaugos ministerijos, priemones laiko vaikams neprieinamoje vietoje;

4.4. seka patalpų temperatūros režimą, apšvietimą, laikosi patalpų vėdinimo reikalavimų;

4.5. atsako už grupės inventorių, patikrina ir peržiūri baldus, kad nekeltų pavojaus vaikų saugumui;

4.6. apžiūri lauko žaidimų aikštelę, smėlio dėžę, kad nebūtų stiklo šukių, aštrių daiktų;

4.7. padeda vaikui orientuotis aplinkoje, susijusioje su ugdymu(si), įstaigoje ir už jos ribų ugdomosios veiklos, renginių ir išvykų metu;

4.8. įsitraukia į ugdomąją veiklą ir pagal galimybes joje dalyvauja;

4.9. atlieka kitą su ugdymu(si), savitarna, savitvarka, maitinimu(si) susijusią veiklą;

4.10. padėda grupės vaikams judėti po įstaigą, palydi į užsiėmimus, padeda pasiekti grupę, kitas patalpas;

4.11. vykdo maitinimo organizatoriaus nurodymus vaikų maitinimo, higienos ir sanitarijos klausimais;

4.12. esant reikalui, vykdo ir kitus nenuolatinio pobūdžio raštiškus ir žodinius direktoriaus, direktoriaus pavaduotojo ūkio reikalams pavedimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau